CELEX: 32017D0350
Language: et
Date: 2017-02-27 00:00:00
Title: Nõukogu otsus (ÜVJP) 2017/350, 27. veebruar 2017, millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid

28.2.2017   
            
            
               ET
            
            
               Euroopa Liidu Teataja
            
            
               L 50/81
            
         NÕUKOGU OTSUS (ÜVJP) 2017/350,
   27. veebruar 2017,
   millega muudetakse otsust 2012/642/ÜVJP, mis käsitleb Valgevene vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. oktoobril 2012 vastu otsuse 2012/642/ÜVJP (1).
            
         
               (2)
            
            
               Otsuse 2012/642/ÜVJP läbivaatamine näitas, et Valgevene vastu suunatud piiravate meetmete kehtivust tuleks pikendada 28. veebruarini 2018.
            
         
               (3)
            
            
               Peale selle leppis nõukogu kokku, et liikmesriigid võivad kooskõlas kohaldatavate lubade andmist käsitlevate sätetega anda loa laskesuusatamises kasutatava varustuse ekspordiks Valgevenesse.
            
         
               (4)
            
            
               Otsust 2012/642/ÜVJP tuleks seetõttu vastavalt muuta.
            
         
               (5)
            
            
               Käesolevas otsuses sätestatud meetmete tõhususe tagamiseks peaks otsus jõustuma viivitamata,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/642/ÜVJP muudetakse järgmiselt.
   
               1)
            
            
               Artiklisse 2 lisatakse järgmine lõige
               „3.   Artiklit 1 ei kohaldata laskesuusatamises kasutatava varustuse suhtes, mis vastab Rahvusvahelise Laskesuusatamise Liidu ürituste korraldamise ja võistlusreeglites kehtestatud tehnilisele kirjeldusele.“
            
         
               2)
            
            
               Artikkel 8 asendatakse järgmisega:
               „Artikkel 8
               1.   Käesolevat otsust kohaldatakse kuni 28. veebruarini 2018.
               2.   Käesolevat otsust vaadatakse pidevalt uuesti läbi ning vajaduse korral selle kehtivust pikendatakse või seda muudetakse, kui nõukogu leiab, et selle eesmärgid ei ole täidetud.“
            
         Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 27. veebruar 2017
      
         
            Nõukogu nimel
         
         
            eesistuja
         
         K. MIZZI
      
   
   
      (1)  Nõukogu 15. oktoobri 2012. aasta otsus 2012/642/ÜVJP, mis käsitleb Valgevene vastu suunatud piiravaid meetmeid (ELT L 285, 17.10.2012, lk 1).